Joseph Gahama

Farfesa Joseph Gahama (An haife shi a watan Oktoba 28, 1953) masanin tarihi ne ɗan ƙasar Burundi ya ƙware a fannin tarihin Afirka.  

Ghama yana da digiri na uku a  tarihin al'ummomin Afirka a shekarar 1980 daga Jami'ar Paris 1 Panthéon-Sorbonne. Ya ci gaba da aikin sa na tsawon shekaru 19 a matsayin Babban Malami, Mataimakin Farfesa kuma Farfesa na sashen tarihi a Jami'ar Burundi daga shekarun 1981 zuwa 2000. 

A cikin shekarar 2000, Gahama ya koma Rwanda inda ya yi aiki a jami'o'i daban-daban kamar Kigali Institute of Education (KIE), Jami'ar Rwanda da Jami'ar Gabashin Afirka Rwanda.    Ya yi aiki a matsayin mataimakin shugaban jami'ar gabashin Afirka ta Rwanda daga shekarun 2016 zuwa 2020.  

 Rayuwar farko da ilimi 
An haifi Farfesa Joseph Gahama a ranar 28 ga Oktoba, 1953, a Bujumbura, Burundi. Ya kammala ƙaramin karatun  a Bujumbura kuma ya sami digiri na farko na Arts a tarihi tare da ilimi a Jami'ar Burundi a shekara ta 1976. 

A cikin shekarar 1976, Gahama ya ƙara yin rajista a Jami'ar Panthéon-Sorbonne Paris 1, Faransa da karatun digiri na biyu. Ya kammala karatun digiri na biyu a fannin tarihi a shekarar 1977, sannan ya yi digiri na uku a fannin tarihin al'ummomin Afirka daga jami'a guda a shekarar 1980.  

Gahama ya sami Habilitation to Direct Research (HDR) daga Jami'ar Paris 1 Panthéon-Sorbonne tun a shekarar  1996.

 Aikin ilimi 
Gahama ya yi aiki a matsayin babban malami kuma shugaban sashen tarihi a Jami'ar Burundi, Burundi daga shekarun 1981 zuwa 2000.  

A cikin shekarar 2000, Gahama ya koma Ruwanda ya yi aiki a tsohuwar Cibiyar Ilimi ta Kigali a yanzu Jami'ar Ruwanda, Kwalejin Ilimi a wurare daban-daban na tsawon shekaru 16.  A matsayinsa na farfesa na tarihi daga shekarun 2000 zuwa 2016 ƙari ga wannan, daga shekarun 2004 zuwa 2007 ya yi aiki a matsayin darektan bincike da shawarwari, kuma daga shekarun 2011 zuwa 2016 ya yi aiki a matsayin shugaban tsangayar ilimin zamantakewa da nazarin kasuwanci a wannan cibiyar.  

A cikin shekarar 2016, an naɗa Gahama a matsayin mataimakin shugaban jami'ar gabashin Afirka ta Rwanda da ke Nyagatare har zuwa lokacin da ya fara ritaya a shekara ta 2020.

 Ƙarin aiki 
Farfesa Gahama ya yi aiki a matsayin mai ba da shawara ga kungiyoyin kasa da kasa a ayyukan da suka shafi Afirka ciki har da UNICEF, UNESCO, UNDP, Tarayyar Afirka in an ambaci kadan.  Ya halarci, tare da gabatar da kasidu, fiye da ɗari taro da taron karawa juna sani na duniya. Shi ne marubucin litattafai da yawa, labarai da babi a cikin ayyukan gama gari kan tarihin zamantakewa da siyasa na Afirka na manyan tabkuna, musamman Burundi da Ruwanda.    Hakanan memba ne na ƙungiyoyin kimiyya da al'adu na ƙasa da ƙasa da yawa.

 Rayuwa ta sirri 
Gahama yana da aure da ‘ya’ya 4.

 Wallafe-wallafe 

 Littattafai 

 Burundi, panorama historique, Le Caire, Etudes scientifiques, 1986. 
 Bibliographie signalétique spécialisée sur l’histoire du Burundi, Bujumbura, RPP, 1991
 Les régions orientale du Burundi, Paris, Karthala, 1994 
 L'institution des bashingantahe au Burundi, Bujumbura, Presses Lavigerie, 1999
 Democratie, gouvernance da developpement dans la région des Grands Lacs, Bujumbura, RPP, 1999 
 Le Burundi sous Administration belge, Paris: Karthala, bugu na 2, 2001 
 Une nouvelle approche pour écrire et enseigner l'histoire au Rwanda, Paris, Editions universitaires européennes, 2012
 Ra'ayin Afirka a karni na 21 . , Dakar, CODESRIA, 2015
 Al'ummar Gabashin Afirka: Tafiya zuwa Haɗin Kan Yanki, IUCEA: Kampala, 2015
 Aminci, Tsaro da Sake Gina Bayan Rikici a Yankin Manyan Tafkuna, Dakar, CODESRIA, 2017

 Bita na littattafai 

 Burundi : Tarihin Ƙaramar Ƙasar Afirka, na Nigel Watt, 2011 
 La problématique de l'exécution des jugements et distorions entre dispositions légales, pratiques sociales, coutumes et réalités locales au Burundi, na Dominik Kohihagen, 2007

 Manazarta 

Category:Haifaffun 1953
Category:Rayayyun mutane